LPN โบรกฯชู 3 ปัจจัยบวกหนุนน่าเก็บ! แนะซื้อเป้าหมาย 15 บาท
LPN โบรกฯชู 3 ปัจจัยบวกหนุนน่าเก็บ! แนะซื้อเป้าหมาย 15.00 บาท
23 มิ.ย. 2560

บล.เคจีไอ ระบุในบทวิเคราะห์วันนี้(23มิ.ย.) ว่า บริษัท แอล.พี.เอ็น.ดีเวลลอปเมนท์ จำกัด (มหาชน) หรือ LPN  (เป้าพื้นฐาน 15 บาท) 1) ราคาหุ้น 1 – 2 ปี ที่ผ่านมา Underperform กลุ่มฯ เป็นผลจาก Backlog ที่ลดลงต่อเนื่องมาตลอด ตั้งแต่ต้นปี 2558
ล่าสุดจาก Backlog ที่เริ่มปรับขึ้นเป็นครั้งแรกใน 1Q60 (Backlog = 5 พันล้านบาท) คาดจะสะท้อนมายังราคาหุ้นให้ Outperform ได้ 2) เตรียมเปิดขายโครงการใหม่ “เดอะ ซีเล็คเต็ด เกษตร-งามวงศ์วาน” มูลค่าโครงการ 1 พันล้านบาท ในวันที่ 24 มิ.ย.นี้ คาดจะเป็น Sentiment บวกต่อราคาหุ้นในระยะสั้นได้ … ฝ่ายวิจัยฯคาดผลตอบรับเชิงบวก 3) Valuation ยังไม่แพงด้วย PE ปี 2560 = 10.3 เท่า และ Dividend yield 5.4% (ค่าเฉลี่ย PE ย้อนหลัง 5 ปี = 12 เท่า)